# Muralla de Visby

La muralla de Visby (en suec Visby ringmur, a vegades Visby stadsmur) és un mur defensiu medieval que envolta el poble de Visby a l'illa de Gotland, Suècia. És la murada medieval més forta, llarga i millor preservada d'Escandinàvia, i per això és una part important del Patrimoni de la Humanitat de la ciutat hanseàtica de Visby.
Es va construir en dues etapes durant els segles xiii i xiv; encara es conserven uns 3,44 km dels seus 3,6 km originaris. De les 29 grans torres i 22 torres petites, encara es conserven 27 i 9, respectivament. Algunes cases anteriors a la construcció de la muralla s'hi incorporaren durant una de les fases de la construcció. Durant el segle xviii, s'hi afegiren fortificacions en diversos punts i algunes torres es reconstruïren per posar-hi canons.

## Història

La part més antiga de la muralla és una torre defensiva, hui anomenada Kruttornet (la Torre de la Pólvora), que es construí a l'entrada del port al segle xii, i és l'edificació no religiosa més antiga dels països nòrdics. Als anys 1270 i 1280, comença la construcció d'una defensa adequada per a la ciutat de Visby, amb un mur que donava a terra ferma. Aquest primer mur tenia uns 5 o 6 m d'alt. Al costat de la ciutat, el mur tenia una plataforma elevada per a arquers amb obertures espaiades regularment per llançar fletxes, a més d'escletxes. Segons els estudis dendrocronològics, l'Österport (la Porta Est) es va construir després del 1286, seguida de dues portes més al voltant del 1289: la Norderport (Porta Nord) i al 1294 la Snäckgärdsporten (la Porta Snäckgärds). Durant dècada de 1290 i principis de 1300, s'afegí al voltant de 20 torres grans entre les portes.
La construcció del mur probablement es relaciona amb conflictes entre la ciutat de Visby i l'assemblea de Gotland, la qual cosa desencadenà una guerra civil a l'illa el 1288. Una part del mur a l'est de Kvarntornet (la Torre del Molí) que ha estat arrasada possiblement data del començament d'aquesta guerra, quan Visby fou capturat i saquejat.
La construcció de muralles a les ciutats era inusual als països nòrdics durant l'edat mitjana; és per això que la construcció de la muralla de la ciutat testifica la importància comercial de Visby durant aquest temps. En la Suècia medieval, sols Estocolm, Kalmar i Visby tenien muralla.

## Galeria d'imatges

* Renovació al 2013 d'un sector de la muralla que s'havia enfonsat
* Interior de la Torre Tall Lisa
* Dins la muralla
* Ampit del mur
* Una torre petita del sector oest de la Porta Sud de la muralla
* La muralla al parc Almedalen
* El fossat nord
* Escletxes d'observació a la Torre Nord
* Estany fora de muralla entre la Porta de la platja gran i la platja petita
* Vista de la muralla des dels carrerons interiors de Visby
* Vista d'una de les portes d'accés (Snäckgärdsporten)

## Referències

* ↑ Jonsson, Marita; Lindquist, Sven-Olof; Hejdström, Raymond. Vägen till kulturen på Gotland (en swedish). 6th. Visby: Gotlands fornsal, 1999, p. 110. ISBN 91-88036-32-4.
* 1 2 3 Falck, Waldemar (1994). Visbys stadsmur: en kulturhistorisk vandring [Visby city wall: a historical walk] (in Swedish) (1 ed.). Stockholm: Swedish National Heritage Board. ISBN 91-7192-924-X.
* ↑ ; Anglert, Mats; Thélin, Carl«Forsknings- och utvecklingsprojekt Visby Ringmur» (en swedish). Campus Gotland & Swedish National Heritage Board. [Consulta: 18 novembre 2014].

## Bibliografia

* Falck, Waldemar. A cultural and historical walk around Visby town wall: world heritage site. First English. Visby: Gotlands fornsal, 2000. ISBN 91-88036-37-5.
* Falck, Waldemar. Visbys stadsmur: en kulturhistorisk vandring (en swedish). Stockholm: Swedish National Heritage Board, 1994. ISBN 91-7192-924-X.
* Hildebrand, Hans; Haglund, Robert. Wisby och dess minnesmärken (en swedish). Stockholm: Wahlström & Widstrand, 1893.
* Janse, Otto; Svahnström, Gunnar. Visby stadsmur (en swedish). 5th revised. Stockholm: Swedish National Heritage Board, 1984. ISBN 91-7192-618-6.
* Leistikow, Dankwart «The town walls of Visby (Gotland/Sweden)». The town walls in the Middle Ages, 2000, pàg. 81–85.

## Enllaços externs

* Visby vallgravar. Kulturhistorisk dokumentation 2010 Arxivat 2022-01-25 a Wayback Machine. [Visby trenches. Historical cultural documentation, 2010] (in Swedish).
* Northern Fortresses: Visby.